بمت-نین اینسان حقوق‌لاری عالی کمیساری میشل باچله روسیانین اوکراینانین دوغوسونداکی روسیا یؤنوملو بولوجولرین یونتیملرینی رسمن تانیماق قراریندان سونرا مومکون حربی عملیاتین جدی اینسان حقوق‌لاری پوزونتولارینا سبب اولا بیله جگی باره‌ده خبردارلیق ائدیب.
باچله وئردیگی یازیلی آچیقلامادا "روسیا پرزیدنتی ولادیمیر پوتین‌ین اؤتن آخشام آچیقلادیغی قراردان سونرا هر هانسی بیر حربی عملیات نتیجه‌سینده یارانا بیله‌جک هر هانسی جدی گرگینلیگین اینسان حقوق‌لاری‌نین پوزولماسی ایله یاناشی اولوسلار آراسی حقوق باخیمیندان دا یوکسک ریسک داشیماسیندان ناراحاتام" ایفاده‌سینی ایشله‌دیب.
بو کریتیک مقامدا اونجه لیگین گرگینلیگین آزالدیلماسی، سیویل اها‌لی‌نین تلفاتی‌نین، آلت یاپی نین یئردییشمه‌سی‌نین و محو ائدیلمه‌سی‌نین قارشی‌سی‌نین آلینماسی اولدوغونو وورغولایان باچلت "بوتون طرف‌لری داها چوخ زوراکیلیغا زمین حاضیرلاماق عوضینه، دؤیوش‌لری دایاندیرماغا و دیالوقون یولونو آچماغا چاغیریرام" دئییب.
باچلت قئید ائدیب کی، اونلار اوکراینانین دوغوسونداکی تماس خطی‌نین هر ایکی طرفینده‌کی اوفیس‌لریندن وضعیتی دقتله ایزلمه‌یه داوام ائدیرلر.
